open-index/open-wikipedia-markdown huggingface dataset:
Հալլի Ռուբենհոլդ

**Հալլի Ռուբենհոլդ** (), բրիտանացի պատմաբան։

## Կենսագրություն
Ռուբենհոլդը ծնվել է Լոս Անջելեսում՝ բրիտանացի հորից և ամերիկացի մորից։ Սովորել է Ամհերսթի Մասաչուսեթսի համալսարանում պատմություն։ Այնուհետև շարունակել է կրթությունը Լիդսի համալսարանում Բրիտանական պատմություն, Արվեստի պատմություն և Փիլիսոփայություն մասնագիտություններով։ Նա պաշտպանել է «Ամուսնությունը և երեխաների դաստիարակությունը 18-րդ դարում» թեմայով։ Ռուբենհոլդը նաև աշխատել է կոմերցիոն ոլորտում՝ Դիմանկարների ազգային պատկերասրահում որպես ասիստենտի կուրատոր։

## Կարիերա
Հալլիի *Լեդի Ուորսլիի քմահաճույքը* աշխատանքը տպագրվել է 2008 թվականի նոյեմբերին, այն պատմում է XVIII դարի ամենասենսացիոն սեքս սկանդալներից մեկի մասին։ BBC-ի կողմից այն համարվեց շաբաթվա գիրք 2008-ի նոյեմբերի 3-ին, իսկ հետագայում այն դարձավ 90 րոպեանոց դրամա BBC 2-ի կողմից *Սկանդալային Լեդի Վ* վերնագրով, վերջինս առաջին անգամ հեռարձակվեց 2015 թվականի օգոստոսի 17-ին. գլխավոր դերում Նատալի Դորմերն էր։

Ներկայումս նա աշխատում է *Հնգյակը* գործի վրա, որը պատմում է Գիշատիչ Ջեքի 5 զոհերի մասին։

## Ստեղծագործություններ
* *Քովենթ Գարդենի լեդիները. Կավատ գեներատ Ջեքը և «Հարրիի ցուցակի» արտասովոր պատմությունը* -2005 (Stroud: Tempus ISBN 0-7524-2850-0)
* *Հարրիի՝ Քովենթ Գարդենի լեդիների ցուցակը. սեքսը Գեորգյան Բրիտանիայի քաղաքում* - 2005
* *Լեդի Ուորսլիի քմահաճույքը. XVIII դարի սեքս-պատմություն, Սկանդալ և ամուսնալուծություն* - 2008 (US title: The Lady in Red)
* *Մարմնավաճառի դասագիրք. Հարրիի ցուցակը* - 2007
* *Ճակատագրիս տերը. Հենրիետտա Լայթֆութի խոստովանությունները* - 2011
* *Ֆրանսիական դասը* - 2015

## Ծանոթագրություններ

Կատեգորիա:Բրիտանացի պատմաբաններ
Կատեգորիա:Լիդսի համալսարանի շրջանավարտներ
Կատեգորիա:21-րդ դարի ամերիկացի կին գրողներ
Քևին Ֆայգի

**Քևին Ֆայգի** (,  հունիսի 2, 1973, Բոսթոն, Մասսաչուսեթս, ԱՄՆ), ամերիկացի պրոդյուսեր, Marvel Studios-ի ղեկավարը։ Հատկապես հայտնի է Marvel Entertainment-ի կոմիքսների բազմաբյուջետային էկրանավորման պրոդյուսերության շնորհիվ։ The New York Times-ը 2011 թվականին վերջինիս բնորոշել է հետևյալ կերպ՝ Ամենակարող մարդկանցից մեկը կինոյում։
Ամուսնացած է, կինը մասնագիտությամբ սրտաբան-բժիշկ է։ Ունի մեկ աղջնակ։ Ապրում է Վեստֆիլդում, սիրում է հանգստանալ Walt Disney World-ում և հետաքրքրվում է կոմիքսներով։

## Կենսագրություն
Դեռ մանկուց Ֆայգին երազել է բացառապես աշխատել կինոբիզնեսի ոլորտում։ Այս հանգամանքի վրա հատկապես մեծ ազդեցություն է գործել Նրա պապը՝ Ռոբերտ Շորտը, ով ժամանակին զբաղվում էր օպերաների պրոդյուսերությամբ։
90-ականներին ապագա պրոդյուսեր Ֆայգին սովորում է Հարավային Կալիֆորնիայի Համալսարանում, փորձաշրջան է անցել Լոռեն Շուպեր Դոնների միջամտությամբ։ Ուսումն ավարտելուց հետո նույն Դոնների մոտ աշխատել է որպես օգնական։ Այս աշխատանքում մասնակցել է «Ձեզ նամակ» ֆիլմի ստեղծման նկարահանումներին։ Մասնավորապես այստեղ նրա աշխատանքը եղել է գլխավոր դերակատար Մեգ Ռայանին սովորեցնել էլեկտրոնային փոստի հետ աշխատելու կանոնները։ 2000 թվականին երբ Դոնները հանդիսանում էր հայտնի «Իքս մարդիկ« ֆիլմի պրոդյուսերներից մեկը, բարձրացնում է Ֆայգիի կոչումը, դարձնելով վերջինիս ևս ֆիլմի պրոդյուսեր։ Այս հանգամանքը Դոնները բացատրել է այսպես. Ֆայգիի ունեցած գիտելիքները կոմիքսների առումով մեծ աջակցություն կարող է հանդիսանալ ֆիլմի էկրանավորման պրոցեսում։ Շնորհիվ այն բանի, որ ֆիլմն ունենում է մեծ հաջողություն՝ 75 միլիոն բյուջեյի դիմաց շահույթ բերելով 300 միլիոն դոլար, Ֆայգին արժանանում է այդ ժամանակում Marvel Studios-ի ղեկավար Ավա Առադայի ուշադրությանը։ Ֆայգիի հետագա ղեկավարած ֆիլմերը, որոնք հանդիսանում էին բազմաբյուջետային բլոքբաստերներ, նույնպես ունենում են հաջողություններ և այս հանգամանը Ֆայգիին 2007 թվականին բարձրացնում են մինչև Marvel Studios-ի ղեկավարի պոշտոնին։ 2006 թվականին Ավա Առադան լքել էր ղեկավարի աթոռը։

## Աշխատաոճ
Պրոդյուսեր Քևին Ֆայգին իր աշխատաոճում կարևորում է կոնսերվատիզմի և ռիսկի միջև եղած հաշվեկշռի պահպանումը։ Իր ֆիլմերում Ֆայգին փորձում է պահպանել բնօրինակի առկայությունը։ Այսինքն փորձում է հնարավորինս ֆիլմը նմանեցնել կոմիքսին։ Չնայած ֆիլմերի հաջողություններին և ներդրված թանկ բյուջեյին, Ֆայգին ավելի շատ նախընտրում է նկարահանվելու հրավիրել քիչ հայտնի դերասանների և այնպիսի ռեժիսորների, որոնց անգործությունը երկար չի շարունակվել։
Շատ հաճախ Քևին Ֆայգիին համեմատում են Սթեն Լիի հետ, մեջբերելով այն, որ 60-ականներին Սթեն Լին կարողացավ բոլոր հետաքրքիր կոմիքսային կերպարներին միավորել մեկ ընդհանուր համաստեղությունում, իսկ 2000-ականներից սկսած Քևին Ֆայգին այդ նույնն արեց կինոէկրանավորման մեջ, կոմիքսային կերպարներին միավորելով 
Marvel-յան համաստեղության լավագույն ֆրանշիզներում։

## Ֆիլմագրություն
### Ֆիլմեր

### Հեռուստատեսութուն

### Կարճամետրաժ ֆիլմեր

## Ծանոթագրություններ

## Աղբյուրներ
* Kevin Feige-ին IMDb-ում
* Kevin Feige-ին Twitter-ում

Կատեգորիա:21-րդ դարի ամերիկացի գործարարներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Բոստոն քաղաքում ծնվածներ
Վասպուր Մելիքսեթյան

**Վասպուր Մելիքսեթյան** (), հայ պատմաբան։ ՀԽՍՀ մշակույթի վաստակավոր գործիչ (1967)։

## Կենսագրություն
Վասպուր Մելիքսեթյանը ծնվել է 1912 թվականին Կարսի մարզի Գերխանա գյուղում։ Պաշտոնավարել է Հայաստանի պետական պատմության թանգարանում, եղել բաժնի վարիչ, գիտական քարտուղար։ Դասավանդել է Լենինականի մանկավարժական ինստիտուտում։

## Աշխատություններ
* «Զեյթունի 1862 թվականի ապստամբությունը» (1950 թ.)
* «Ուրվագծեր Սովետական Հայաստանի պատմության» (1958 թ.)
* «Զեյթունի 1862 թվականի դյուցազնամարտը» (1962 թ.)

## Տես նաև
* Վ. (ծածկանուն)

## Ծանոթագրություններ

## Աղբյուրներ
* Ստեփանյան Գ. Կենսագրական բառարան, 1990 թ.
* 

Կատեգորիա:ՀԽՍՀ մշակույթի վաստակավոր գործիչներ
Կատեգորիա:Հայ պատմաբաններ
Տիրան Լոքմագյոզյան

**Տիրան Լոքմագյոզյան** (), հայ թուրքագետ, լրագրող, թարգմանիչ, Միջինարևելյան ուսումնասիրությունների կենտրոնի տնօրեն, ստամբուլյան «Ակոս» ամսագրի նախկին աշխատակից, Հրանտ Դինքի ընկերը։

## Կենսագրություն
Ծնվել է Թուրքիայի Հանրապետությունում։

2006 թվականին Հրանտ Դինքի հետ միասին Ակոսում հրապարակել է հոդված, որն ապացուցել է Մուսթաֆա Քեմալ Աթաթուրքի հոգեդուստր Սաբիհա Գյոքչենի հայ լինելը, ում իրական անունն էր Խաթուն Սեբիլջյան։

Լրատվական Ռադիո FM106.5-ում վարում է Թուրքիայի մասին հեղինակային «Կիսալուսնի մայրամուտը» հաղորդումը։

Թուրքերենի դասագրքի, մի շարք թարգմանությունների, հոդվածների հեղինակ և համահեղինակ է։

## Հրապարակումներ
* Ալեքսանդր Սաֆարյան, Աշոտ Սողոմանյան, Տիրան Լոքմագյոզյան, Թուրքերենի դասագիրք, հինգերորդ հրատարակություն (Երաշխավորվել է ՀՀ ԿԳՆ կողմից որպես դասագիրք բուհերի ուսանողների համար), ԵՊՀ հրատարակչություն, Երևան, 2013։

## Արտաքին հղումներ
* Վեց օր Դերսիմում

## Ծանոթագրություններ

Կատեգորիա:Դասագրքերի հեղինակներ
Կատեգորիա:Թուրքահայ լրագրողներ
Կատեգորիա:Հայ թարգմանիչներ
Կատեգորիա:Հայ թյուրքագետներ
Կատեգորիա:Հայ լրագրողներ
Ռուսերեն (այլ կիրառումներ)

**Ռուսերեն՝**

* Ռուսերեն, արևելասլավոնական լեզուներից մեկը, աշխարհի խոշորագույն լեզուներից, ռուս ժողովրդի պետական լեզուն
* **Ռուսերեն**, արևմտառուսական գրավոր լեզվի պատմական ինքնանուններից մեկը 
* Ռուսերեն (համասլավոնական), (Յուրի Կրիժանիչի արհեստական պանսլավոնական լեզուն
* Ռուսերեն, հրատարակչություն ԽՍՀՄ Հրատարակչությունների պետական կոմիտեի հետ համատեղ, որը հրատարակում է գրականություն օտարերկրյա քաղաքացիների համար, ովքեր ուսումնասիրում են ռուսաց լեզու
## Տես նաև
* Ռուսաց լեզուն դպրոցում
Արտաշես Նազինյան

**Արտաշես Մկրտչի Նազինյան** (), հայ բանագետ։ Բանասիրական գիտությունների թեկնածու (1953)։

## Կենսագրություն
Արտաշես Նազինյանը ծնվել է 1924 թվականի Աչաջուր գյուղում։ 1942-1944 թվականներին մասնակցել է Հայրենական մեծ պատերազմին։ 1960-1999 թվականներին եղել է ՀՀ ԳԱԱ Հնագիտության և ազգագրության ինստիտուտի բանահյուսության բաժնի վարիչ։ 1953 թվականին ստացել է բանասիրական գիտությունների թեկնածուի գիտական աստիճան։

Մահացել է 1999 թվականի օգոստոսի 2-ին Երևանում։

## Ստեղծագործություններ
Նազինյանի խմբագրությամբ և մասնակցությամբ իրականացվել է «Հայ ժողովրդական հեքիաթների» (հատոր 1-13, 1959-85) համահավաք հրատարակությունը։ Գրել է «Սովետահայ գրականությունը և ժողովրդական բանահյուսությունը» (1954), «Սովետահայ ժողովրդական բանահյուսությունը» (1957) ուսումնասիրությունները։ Նազինյանի մշակմամբ լույս են տեսել «Հայկական ժողովրդական հեքիաթներ» (1955, 1967, 1986, 1990), «Ծաղկեփունջ» (1960, Հայկական ժողովրդական առակներ, զրույցներ, առածներ, խաղիկներ, հանելուկներ) ժողովածուները։

## Պարգևներ
* Կարմիր աստղի շքանշան

## Ծանոթագրություններ

## Գրականություն
* Արտաշես Մկրտչի Նազինյան։ Կենսամատենագիտություն, ISBN 9994133179, 9789994133178

Կատեգորիա:Բանասիրական գիտությունների թեկնածուներ
Կատեգորիա:Հայ բանագետներ
Կատեգորիա:Հայ բանասերներ
Կատեգորիա:Հայրենական մեծ պատերազմի հայ մասնակիցներ
Սեիդ Ռուսթամով

**Սեիդ Ալի օղլի Ռուսթամով** (), (), ադրբեջանցի կոմպոզիտոր և դիրիժոր։ Ադրբեջանական ԽՍՀ ժողովրդական արտիստ, Ադրբեջանի նվագարանների պետական նվագախմբի գեղարվեստական ղեկավար և դիրիժոր (1935-1975)։

## Կենսագրություն
Սեիդ Ռուսթամովը ծնվել է 1907 թվականին Երևանում։ Նա ստացել է իր առաջին կրթությունը Երևանում։ Սեիդի ընտանիքը տեղափոխվել է 1919 թ.-ին Գանձակ։ Հետագայում նրանք տեղափոխվեցին Աղդաշ։ Երբ տեղափոխվեց Աղդաշ, Սայիդը 12 տարեկան էր։ Եվ որոշ ժամանակ անց ընտանիքը տեղափոխվեց Բաքու։ Սեիդ ընդունվել է ուսուցիչների սեմինարիան։ Այս դպրոցում երաժշտական դասեր են անցկացվել։ Սեիդը սովորել է շեփոր նվագել այստեղ։ Սեիդ Ռուսթամովը 1924 թվականին ընդունվել է Երաժշտական դպրոցի ժողովրդական գործիքների բաժին։ Նա ավարտել է ուսուցիչների սեմինարիան 1926 թվականին։ 1932 թվականին ավարտել է Ադրբեջանի պետական մանկավարժական համալսարանը։ Սեիդ Ռուսթամովը մահացել է 1983 թվականի հունիսի 10-ին Բաքվում։

## Երգերը
* «Azərbaycan melodiyası» («Ադրբեջանական մեղեդին»)
* «Dağlar» («Լեռները»)
* «Getmə» («Մի գնա»)
* «Kəndimiz» («Մեր գյուղը»)
* «Qaytağı» («Գայթաղը»)
* «Səhər nəğməsi» («Առավոտյան երգը»)
* «Xəzər» ("Կասպյան")
* «Yağış» («Անձրև»)
* «Azərbaycan» («Ադրբեջան»)
* «Yaz günləri» («Ամառային օրեր»)
* «Getmə-getmə» («Մի գնա-մի գնա»)
* «Hardasan»

## Ծանոթագրություններ

Կատեգորիա:Ադրբեջանցի կոմպոզիտորներ
Կատեգորիա:Ադրբեջանցի երաժիշտներ
Կատեգորիա:Ադրբեջանցի դիրիժորներ
Կատեգորիա:Ադրբեջանական ԽՍՀ արվեստի վաստակավոր գործիչներ
Կատեգորիա:Ադրբեջանի պետական մանկավարժական համալսարանի շրջանավարտներ
Կատեգորիա:ԽՍՀՄ կոմպոզիտորների միության անդամներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Ստալինյան մրցանակի դափնեկիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Ադրբեջանական ԽՍՀ ժողովրդական արտիստներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Օժեգով (այլ կիրառումներ)

**Օժեգով**՝ ռուսական ազգանուններ։

## Անվան հայտնի կրողներ
* Մատվեյ Օժեգով (1860—1931), ռուս ինքնուս բանաստեղծ
* Սերգեյ Օժեգով (1900—1964), խորհրդային լեզվաբան, «Ռուսաց լեզվի բացատրական բառարանի» հեղինակ
* Սերգեյ Օժեգով (1979—2013), Ռուսաստանի Դաշնության հերոս
Հիսիլա Յամի

**Հիսիլա Յամի** (, ), նեպալցի քաղաքական գործիչ, ճարտարապետ։ Նայա Շաքտի Նեպալի կենտրոնական կոմիտեի անդամ, Համանեպալյան կանանց ասոցիացիայի (հեղափոխական) նախկին նախագահ։

## Կենսագրություն
Հիսիլա Յամին ծնվել է 1959 թվականին Կատմանդուում։ Հայրը՝ Դհարմա Ռաթնա Յամին, եղել է նեպալացի հասարակական գործիչ, հեղինակ, կառավարությունում զբաղեցրել է փոխնախարարի պաշտոն։

1982 թվականին Յամին ավարտել է Դելիի պլանավորման և ճարտարապետության դպրոցը, 1995 թվականին՝ Նյուքասլի համալսարանը։
1990-ական թվականների պանչայատ ռեժիմի դեմ ապստամբության ժամանակ Յամին եղել է բողոքի ցույցերում ընդգրկված կին առաջնորդներից մեկը։ 1981-1982 թվականներին եղել է Հնդկաստանի համանեպալյան ուսանողների ասոցիացիայի գլխավոր քարտուղարը, 1983-1996 թվականներին դասավանդել է Ճարտարագիտության ինստիտուտի Pulchowk կամպուսում, 1995 թվականին դարձել է Համանեպալյան կանանց ասոցիացիայի (հեղափոխական) նախագահ և պաշտոնավարել երկու տարի։ 1996 թվականին, երբ Նեպալում կոմունիստական կուսակցությունը քաղաքացիական պատերազմ սկսեց, Յամին ընդհատակ անցավ։ 2001 թվականին նա եղել է CPN (մաոիզմ) կենտրոնական կոմիտեի անդամ և աշխատել է կազմակերպության միջազգային վարչությունում։

Նա առաջին անգամ հրապարակվել է 2003 թվականի հունիսի 18-ին՝ կառավարության և մաոիզմի միջև ընթացող խաղաղ բանակցությունների ժամանակ։

2005 թվականի սկզբին Բատարայի և Դինանատ Շարմայի հետ կորցրել է պաշտոնը, հուլիսին վերականգնվել է Կենտրոնական կոմիտեում։
2007 թվականի ապրիլի 1-ին Հիլիլա Յամին միացել է Նեպալի ժամանակավոր կառավարությանը որպես Ֆիզիկական պլանավորման և աշխատանքների նախարար։ 2007 թվականի սեպտեմբերից դեկտեմբեր կառավարության բոյկոտից հետո Յամին կրկին նշանակվել է Ֆիզիկական պլանավորման նախարարի պաշտոնում։ 2008 թվականի Հիմնադիր ժողովի ընտրություններում Կատմանդուի թիվ 7 ընտրատարածքից նա դարձել է հիմնադիր ժողովի անդամ, սեպտեմբերին՝ CPN (Maoist) գլխավորած կառավարության անդամ` որպես զբոսաշրջության և քաղաքացիական ավիացիայի նախարար։

Յամին ամուսնացել է մաոիզմ առաջնորդ Բաբուրամ Բհատարաիի հետ։

## Մատենագիտություն
* Adha Akash Adha Dharti, ed. by Hisila Yami, Sita Sharma, Durga Neupane, Prerana Mahila Parivar, 1991
* Adhikar: Demystification of Law for Nepali Women, Hisila Yami, Sandhya Basnet Bhatta, Tulsi Bhatta, Prerana Mahila Parivar, 1993
* Yami, Hisila and Bhattarai, Baburam, *Marxbad ra mahila mukti*. Kathmandu: Utprerak Prakashan, 2000.
* Hisila Yami (comrade Parvati) People's War and Women's Liberation in Nepal – Purvaiya Prakashan, Raipur, Chhattishgarth, India 2006 – Second Edition, Janadhwani Publication, 2007

## Ծանոթագրություններ

## Արտաքին հղումներ
* People’s Power in Nepal  – Article in Monthly Review by Yami
* Women's Participation in People's War in Nepal
* NPR Interview with Comrade Parvati

Կատեգորիա:Նեպալցի ճարտարապետներ
Կատեգորիա:Նեպալի կին քաղաքական գործիչներ
Կատեգորիա:Նեպալցի կին ճարտարապետներ
Վիկտոր Նունյես

**Վիկտոր Ամաուրին Նունյես Ռոդրիգես** (), կոստառիկացի և դոմինիկացի ֆուտբոլիստ, հարձակվող։ Հանդես էր գալիս Կոստա-Ռիկայի հավաքականում։

## Կենսագրություն
Ծնվել է Դոմինիկյան Հանրապետությունում, ինը տարեկան հասակում տեղափոխվել է Կոստա Ռիկա։ 2003 թվականին ստացել է Կոստա Ռիկայի քաղաքացիություն։

### Ակումբային կարիերա
Բարձր մակարդակում սկսել է խաղալ 1999 թվականից «Դեպորտիվո Սապրիսա» ակումբում։ Առաջին պաշտոնական խաղն ակումբի կազմում անցկացրել է 1999 թվականի դեկտեմբերի 16-ին «Մունիսիպալ Գոյկոեչա» ակումբի կազմում։ 2000 թվականին տրվել է վարձակալության «Լիմոնենսե» ակումբին, որի կազմում խփել է իր առաջին գոլը Կոստա Ռիկայի առաջնությունում՝ 2000 թվականի հոկտեմբերի 12-ին դարպասը «Ալախուելենսեյի» դարպասը։

Ամբողջ կարիերայի ընթացքում հանդես է եկել Կոստա-Ռիկայի ութ ակումբներում, այդ թվում տեղական ֆուտբոլի բոլոր չորս ավանդական առաջատարների կազմում՝ «Դեպորտիվոյի Սապրիսա», «Ալախուելենսե», «Էրեդիանո» և «Կարտիխենես»։ Նվաճել է չորս ազգային չեմպիոնական տիտղոս, էրեդիանո և մեկը՝ «Լիբերիա Միա» ակումբում, իսկ 2004 թվականին Ալախուլենսե ակումբի կազմում դարձել է ԿՈՆԿԱԿԱՖ-ի չեմպիոնների Լիգայի հաղթող։

Մի քանի անգամ դարձել է մրցաշրջանի լավագույն ռմբարկու։ Իր հարյուրերորդ գոլը երկրի առաջնությունում խփել է 2007 թվականի օգոստոսին։ 2013 թվականի նոյեմբերի 17-ին դարձել է Կոստա-Ռիկայի առաջնության պատմության լավագույն ռմբարկու, առաջ անցնելով 1960-ականներին հանդես եկած Էրոլա Դենիելսա (196 գոլ), իսկ մինչև նոյեմբերի վերջ դարձավ Կոստա Ռիկայի պատմության առաջին ֆուտբոլիսը ով հաղթահարել է 200 գոլի շեմը։ 2017 թվականի դրությամբ հանդիսանում է առաջատար է ռմբարկուների ցուցակում (244 գոլ)։

Բացի Կոստա-Ռիկայից, ելույթ է ունեցել հոնդուրասական «Ռեալը Իսպանիայում»։

### Կարիերան հավաքականի կազմում
Իր նորամուտը հավաքականի կազմում նշել է 2006 թվականի փետրվարի 11-ին Հարավային Կորեայի դեմ խաղում։ Առաջին գոլը խփել է 2007 թվականի սեպտեմբերի 12-ին Կանադայի հավաքականի դեմ խաղում։

2006 թվականի աշխարհի առաջնությունում եղել է հավաքականի կազմում, սակայն խաղադաշտ դուրս չի եկել։ Նաև մասնակցել է կենտրոնամերիկյան քավաթի 2009 և 2011 թվականների եզրափակիչ մրցաշարերին։

Կոստա-Ռիկայի հավաքականի կազմում 2006-2013 թվականների միջակայքում խաղացել է 27 խաղ և խփել 7 գնդակ։

## Ծանոթագրություններ

## Արտաքին հղումներ
* Պրոֆիլը soccerway.com կայքում
* 
* Պրոֆիլը FIFA-ի կայքում 
* 

Կատեգորիա:Դեպորտիվո Սապրիսայի ֆուտբոլիստներ
Կատեգորիա:Դոմինիկյան Հանրապետության ֆուտբոլիստներ
Կատեգորիա:Կոստա Ռիկայի հավաքականի ֆուտբոլիստներ
Կատեգորիա:Կոստառիկացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Էնդրյու Լլոյդ Ուեբեր

** Էնդրյու Լլոյդ Ուեբեր, Բարոն Լլոյդ Ուեբեր ** (, ), անգլիացի կոմպոզիտոր և երաժշտական թատրոնի իմպրեսարիո։ Նրա «Իսկապես օգտակար խումբ» () կազմակերպությունը Լոնդոնի թատերական ամենամեծ օպերատորն է։

## Գործունեություն
Իր կարիերայի ընթացքում նա ներկայացրել է 15 երաժշտական ներկայացում (մի քանիսը ցուցադրվել են Ուեսթ Էնդ թատրոնում () և Բրոդվեյում 10 տարիներրի ընթացքում)։ Նրա երաժշտությունը հիմնված է եղել հետևյալ հեղինակների ստեղծագործությունների վրա` Թիմ Ռայս, Դոն Բլանք, Քրիստափոր Հեմփթոն, Ռիչարդ Սթիլգոյ, և Բեն Էլթոն։ Նա գրել է երաժշտություն երկու` *Կրկնակոշիկ* և *Օդեսայի թղթապանակ* ֆիլմերի համար։ Նա գրել է լատիներեն պատարագ։ Իր աշխատանքների համար նա ստացել է մի շարք մրցանակներ, որոնցից յոթ ամենակարևորներն են Թոնի մրցանակը, երեք Գրեմի մրցանակները, մի Օսկար, մեկ միջազգային Էմմի, վեց Օլիվեր մրցանակները և մեկ Ոսկե Գլոբուս մրցանակը 1997 թվականին դարձել է Միացյալ Թագավորության լորդերի պալատի անդամ։

## Ընտանիք
Լլոյդ Ուեբերի երկրորդ ամուսնությունը դերասանուհի և երգչուհի Սառա Բրայդմենի հետ էր։ Նրանք բաժանվել են 1990 թվականին։ 
Լլոյդ Ուեբերի երրորդ և ներկայիս կինը Մադլին Գորդոնն է, ով նախկինում եղել է ձիարշավորդուհի։ Նրա փոքր եղբայրը` Ջուլիա Լյոյդ Ուեբերը թավջութակահար է։ 2009 թվականի հոկտեմբերի 25-ին հաղորդվել է, որ Ուեբերի մոտ ախտորոշվել է վաղ փուլում գտնվող քաղցկեղ։ Նա վիրահատություն է տարել և բուժվել։

## Երաժշտական ներկայացումներ
Նա ունեցել է շատ երաժշտական ներկայացումներ, դրանք են`

* *Ժոզեֆը և զարմանալի վերարկուն* (1967)
* *Հիսուս Քրիստոս սուպեր աստղը* (1970)
* *Էվիտա* (1976)
* *[[Կատուներ (մյուզիքլ)]]* (1981)
* *Երգ ու պար* (1982)
* *Աստղային Էքսպրես* (1984)
* *[[Օպերայի ուրվականը]]* (1985)
* *Սիրո դրսևորումներ* (1989)
* *Մայրամուտ* (1993)
* *Ջիվս* (1996), գրվել է 1974 թվականի ներկայացումից
* *Քամի փչիր ներքև* (1998)
* *Գեղեցիկ խաղ* (2000)
* *Սպիտակ հագնված կինը* (2004)
* *Սերը երբեք չի մեռնում* (2010)

## Պարգևներ
* Թոնի յոթ մրցանակ
* 3 «Գրեմմի»
* 7 «Olivier Awards» պարգև
* «Ոսկե գլոբուս»
* «Օսկար»
* «2000 թվականի լավագույն մյուզիքլ» մրցանակ Քննադատների համայնքի կողմից 
* Կայսերական մրցանակ
* Ռիչարդ Ռոջերսի անվան մրցանակ

## Ծանոթագրություններ

## Արտաքին հղումներ
* Պաշտոնական կայք
* Об Эндрю Ллойде Уэббере на русском языке 
* Կայք կոմպոզիտորի մասին. կենսագրություն, պատկերասրահ, երաժշտություն 
* Տեղեկություններ

Կատեգորիա:Brit Awards մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Անգլիայի քաղաքական գործիչներ
Կատեգորիա:Անգլիացի բարեգործներ
Կատեգորիա:Անգլիացի գրողներ
Կատեգորիա:Անգլիացի երաժիշտներ
Կատեգորիա:Անգլիացի կինոպրոդյուսերներ
Կատեգորիա:Անգլիացի կոմպոզիտորներ
Կատեգորիա:Անգլիացի սցենարիստներ
Կատեգորիա:Բրիտանացի գործարարներ
Կատեգորիա:Բրիտանացի դրամատուրգներ
Կատեգորիա:Բրիտանացի երաժիշտներ
Կատեգորիա:Երաժշտական պրոդյուսերներ
Կատեգորիա:Էդինբուրգի համալսարանի շրջանավարտներ
Կատեգորիա:Թատերական ռեժիսորներ այբբենական կարգով
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Օքսֆորդի համալսարանի շրջանավարտներ
Թբիլիսիի շիական մզկիթ

**Թբիլիսիի շիական մզկիթ** (, ), խոշորագույն մզկիթ Թբիլիսիում։ Կառուցել է շահ Իսմայիլ I-ը 1522-1524 թվականներին։

Մզկիթը պատկերել են Թիֆլիսի բնապատկերներում այնպիսի գեղանկարիչներ, ինչպիսիք են Լուիջի Պրեմացցին, Կառլ Վիտտկեն, Նիկանոր Չերնոցովը։

Կովկասի խոշորագույն մզկիթն էր։ 1951 թվականին քանդվել է Մետեխի կամրջի կառուցման ժամանակ։

## Պատկերասրահ


File:Tiflis Premazzi.jpg|Լուիջի Պրեմացցիի նկար
File:Tatar mosque in Tiflis photo.jpg|19-րդ դարի լուսանկար
File:Tatar mosque in Tiflis.jpg|Ռուսական կայսրության փոստային նամականիշ։ Թաթարական մզկիթ և կամուրջ Մայդանում։ Թիֆլիս։ 1910 թվական։


## Ծանոթագրություններ

Կատեգորիա:Թբիլիսիի պաշտամունքային կառույցներ
Կատեգորիա:Վրաստանի մզկիթներ
Կատեգորիա:Հին Թբիլիսի
Ելենա Յուրկովսկայա

**Ելենա Յուրևնա Յուրկովսկայա** (, ), ուկրաինացի մարզիկ, Պարալիմպիկ խաղերի բազմակի չեմպիոն, Ուկրաինայի հերոս։

## Կենսագրություն
Ելենա Յուրկովսկայան ծնվել է 1983 թվականի սեպտեմբերի 27-ին, Ուկրաինական ԽՍՀ-ի Իվանո-Ֆրանկովսկի մարզի Կոլոմիա քաղաքում։

Երեք տարեկանում լուրջ հիվանդությունից հետո կորցրել է երկու ոտքը։ Ելենայի ծնողները տեղափոխվեցին Կիևի շրջանի Մակարով գյուղ, որտեղ 1998 թվականից աղջիկը սկսել է վոլեյբոլ և սեղանի թենիս խաղալ։ Այժմ նա ապրում է Վիշնևոյում։

## Սպորտ
2000 թվականից զբաղվում է ձմեռային մարզաձևերով` բիաթլոնով և դահուկավազքով։ 2002 թվականին առաջին անգամ հանդես է եկել Սոլթ Լեյք Սիթիի ձմեռային պարալիմպիկ խաղերում, որտեղ նվաճել է արծաթե և երեք բրոնզե մեդալ։ Մարզվում է Վալերի Նիկոլաևիչ Կազակովի (դահուկավազք) և Վասիլի Պետրովիչ Մուկշինի (բիաթլոն) մոտ։

2006 թվականի ապրիլի 3-ին Ուկրաինայի նախագահ Վիկտոր Յուշչենկոյի թիվ 287/2006 հրամանագրով *ձմեռային պարալիմպիկ խաղերում բացառիկ սպորտային նվաճումների, ցուցաբերած քաջության, նվիրվածության, հաղթանակի և Ուկրաինայի սպորտային հեղինակությունը աշխարհում բարձրացնելու համար* բիաթլոնի և դահուկավազքի պարալիմպիկ խաղերի բազմակի չեմպիոն և մրցանակակիր, 2006 թվականի Թուրինի ձմեռային պարալիմպիկ խաղերի լավագույն մարզիկ Ելենա Յուրևնա Յուրկովսկայային շնորհվել է Ուկրաինայի հերոսի կոչում, և նա պարգևատրվել է «Ոսկե աստղ» շքանշանով։

Նույն օրը, դահուկավազքի և բիաթլոնի Ուկրաինայի թիմի ավագ մարզիչ Վալերի Կազակովին շնորհվել է պատվավոր կոչում` «Ուկրաինայի ֆիզիկական կուլտուրայի և սպորտի վաստակավոր գործիչ»։ Նույն թվականին Յուրկովսկայան արժանացել է «Sports Star Awords» մրցանակի, որը հանձնվում է միջազգային օլիմպիական կոմիտեի հովանու ներքո։ Յուրկովսկայային առաջադրել էր «Eurospora» սպորտային հեռուստաալիքը։ 2006 թվականին արժանացել է «Երրորդ հազարամյակի կին» Ուկրաինայի մրցանակին։ Նույն թվականին «2006 թվականի սպորտային տարվա հերոսները» միջոցառման ժամանակ պարգևատրվել է «ուժեղ ոգի» անվանակարգում։ 2010 թվականին արժանացել է «Երկրի հպարտություն» կոչմանը։

### Սպորտային նվաճումներ
#### Ձմեռային պարալիմպիկ խաղեր 2002
*  - բիաթլոն
*  - դահուկավազք
*  - դահուկավազք
*  - դահուկավազք

#### Ձմեռային պարալիմպիկ խաղեր 2006
*  - դահուկավազք, 5 կմ
*  - դահուկավազք, 2,5 կմ
*  - բիաթլոն, 7,5 կմ
*  - բիաթլոն, 10 կմ
*  - դահուկավազք, 10 կմ
*  - դահուկավազք, էստաֆետա 3х2,5 կմ

#### Ձմեռային պարալիմպիկ խաղեր 2010
*  - բիաթլոն, 2,4 կմ անհատական մրցավազք
*  - դահուկավազք, 1 կմ
*  - բիաթլոն, 10 կմ
*  - դահուկավազք, էստաֆետա 3x2,5 կմ
*  - դահուկավազք, 10 կմ

#### Ձմեռային պարալիմպիկ խաղեր 2014
*  - բիաթլոն, 6 կմ
*  - բիաթլոն, 12,5
*  - դահուկավազք, էստաֆետա

## Պարգևներ
* Ուկրաինայի հերոսի կոչում «Ոսկե աստղ» շքանշանի հանձնմամբ
* Իշխանուհի Օլգայի I աստիճանի շքանշան (2014), II աստիճանի շքանշան (2010), III աստիճանի շքանշան (2002)

## Ծանոթագրություններ

Կատեգորիա:Դահուկավազորդուհիներ
Կատեգորիա:Ուկրաինացի մարզիկներ
Իմուս

250px|մինի

**Իմուս** (թագալերեն՝ Lungsod ng Imus), քաղաք Ֆիլիպիններում, ԿԱԼԱԲԱՐՍՈՆ շրջանում։ Կավիտե նահանգի վարչական կենտրոնն է։

## Պատմություն
Բնակավայրը, որը հետագայում ընդարձակվել և դարձել է քաղաք, սկզբնապես եղել է Կավիտե էլ Վյեխո քաղաքի մի մասը։ 1795 թվականի հոկտեմբերի 3-ին Իմուսը ընդգրկված է եղել որպես առանձին մունիցիպալիտետ։ 1896 թվականի օգոստոսի 31-ին քաղաքի մոտակայքում տեղի է ունեցել ճակատամարտը, որը հանդիսանում է  Ֆիլիպինյան հեղափոխության տարրական դրվագներից մեկը։ Ճակատամարտը ավարտվեց ապստամբների հաղթանակով։ 1898 թվականի մայիսի 28-ին Ալապան գյուղի մերձակայքում, որը գտնվում է քաղաքի մոտակայքում, տեղի է ունեցել ևս մեկ ճակատամարտ, որը ավարտվել է ֆիլիպինցիների հաղթանակով։ Ընդ որում, առաջին անգամ բարձրացվել է Ֆիլիպինների ազգային դրոշը։

1977 թվականի հունիսի 11-ին նախագահ Ֆերդինանդ Մարկոսի № 1163 հրամանագրի համաձայն, Կավիտե նահանգի վարչական կենտրոնի գործառույթները փոխանցվել են Տրեսե Մարտիրես քաղաքից Իմուս քաղաքին։ 2012 թվականի հունիսի 30-ին Իմուս մունիցիպալիտետը ստացել է քաղաքի կարգավիճակ։

## Աշխարհագրական դիրք
Քաղաքը գտնվում է Լուսոն կղզու հարավ-արևմտյան մասում, Մանիլայի մայրաքաղաքից մոտ 15 կմ հարավ-արևմուտք և զբաղեցնում է 97.01 կմ² տարածք։ Բացարձակ բարձրությունը ծովի մակարդակից 15 մետր է։

## Բնակչություն
2015 թվականի օգոստոսի 15-ի մարդահամարի տվյալներով քաղաքի բնակչությունը կազմում է 403 785 մարդ։

## Վարչական բաժանում
Քաղաքի տարածքը վարչականորեն բաժանված է 97 գոտիների։

## Կրոն
Իմուս քաղաքը Հռոմի կաթոլիկ եկեղեցու թեմի կենտրոնն է։

## Ծանոթագրություններ

Կատեգորիա:1795 թվականին հիմնադրված բնակավայրեր
Կատեգորիա:Ֆիլիպինների բնակավայրեր
Կատեգորիա:Ֆիլիպինների քաղաքներ
Մարտինա Կայրոնի

**Մարտինա Կայրոնի** (, ), իտալացի թեթև աթլետ, ով հանդես է գալիս երկար ցատկի և կարճ տարածության վազքի մրցաշարում T42 դասով։ 100 մեր տարածքի կրկնակի պարալիմպիկ չեմպիոն (2012, 2016)։ Աշխարհի քառակի չեմպիոն (2013, 2015, 2017) Եվրոպայի կրկնակի չեմպիոն (2014, 2016)։

## Կենսագրություն
2007 թվականին մոտոցիկլետով վթարի է ենթարկվել, որի արդյունքում ձախ ոտքը անդամահատվել է։ Թեթև աթլետիկայով սկսել է զբաղվել 2010 թվականից։ Իտալիայի պարալիմպիկ թիմի կազմում մասնակցել է երկու ամառային պարալիմպիկ խաղերի (2012, 2016)։ Ավարտել է Միլանի համալսարանի լեզվաբանության ֆակուլտետը։

## Հիմնական արդյունքներ

## Ծանոթագրություններ

## Արտաքին հղումներ
* Մարտինա Կայրոնի մասին Միջազգային պարալիմպիկ կոմիտեի կայքում

Կատեգորիա:Իտալացի մարզիկներ
Կատեգորիա:Միլանի համալսարանի շրջանավարտներ
Յամակասի։ Նոր սամուրայներ

**Յամակասի՝ նոր սամուրայներ** (), Լյուկ Բեսոնի ֆիլմը, որը նկարահանվել է 2001 թվականին Փարիզում։ Ֆիլմի կենտրոնում ընկած է Յամակասի պարկուրի 6 հոգանոց խմբի մասին և մեգապոլիսի նրանց կյանքը։

## Սյուժե

Յոթ երիտասարդ պարկուրիստներ («երաժիշտ», «պարող», «հռթիռ», «սարդ», «պուշոկ», «բեյսբոլ» և «ցուլ» մականուններով) Յամակասիներ՝ երիտասարդության կուռքերն են։ Նրանց տեսնելով շատերը փորձում են կրկնօրինակել։ Բայց Յամակասիյի երկրպագուներից մեկի՝ Ջամելի հետ, դժբախտ պատահար է կատարվում։ Պարկուրիստի հնարքներից մեկը կրկնելու փորձի ժամանակ տղան վնասվում է։ Նա ընկնում է հիվանդանոց, և նրան հարկավոր է լինում սրտի փոխպատվաստում, իսկ եթե սրտի փոխպատվաստում չկատարվի ապա տղան կմահանա։ Սրտի փոխպատվաստման համար կար միայն մեկ հնարավորություն, բայց դա անօրինական էր և պահանջում էր հսկայական գումար, որը Ջամելի ընտանիքը չուներ։
Դրանից հետո Ջամելի մայրը փորձում է ինքնասպանություն գործել, բայց Յամակասին տեսնում և կարողանում է փրկել նրան։ Միևնույն ժամանակ նրանք տեղեկանում են Ջամելի վնասվածքի մասին։ Պարկուրիստները գալիս են բժշկի մոտ, պարզում են գումարի չափը և խոստանում վճարել այն ճիշտ ժամանակին։ Ստացվում է, որ բժիշկը գործում է միջնորդների միջոցով։  Միևնույն ժամանակ Յամակասիից մեկը գողանում է այդ միջնորդների հասցեները։ Պարկուրիստները որոշում են կազմակերպել այդ միջնորդների թալանը, վաճառել գողացված ապրանքները և գումարը բերել բժշկին։ Յամակասիի առաջին վեց թալանը բաժանված էր թիմերի, իսկ յոթերորդ թալանի ժամանակ նրանք պետք է միավորվեին։ Յոթերորդ կողոպուտի նպատակը առողջապահության նախարարի տեղակալն էր։ Յամակասին ներխուժում է տուն, զինաթափ է անում պահակներին և սկսում հավաքել իրերը։ Այդ ժամանակ պարզվում է, որ տունը շրջափակված է ոստիկանության կողմից։ Նրանք բարձրանում են տան տանիքը, ապա իրենց թալանած բոլոր իրերը լցնում են մի պայուսակի մեջ։ Նրանց մի ընկերը սպասում էր ներքևում և ստանալով պայուսակը անմիջապես հեռանում է տարածքից։ Մինչ ոստիկանների հասնելը նրանք տանիքում հորինում են մի պատմություն, որպեսզի պատմեն քրեակատարողական բաժնում։ Նրանք ձերբակալվում են և պատմելով պատմությունը նրանց հավատում է ոստիկաններից մեկը՝ Օսմինը և նրանց բաց են թողնում։ Նրանք գումարը տանում են և տալիս բժշկին։ Բժիշկը նոր սիրտ է դնում Ջամելին և Ջամելը առողջանում է։

## Դերերում

* Չաու Բել Դին — *«Բեյսբոլ»*
* Բիլյամս Բելլ — *«Սարդ»*
* Մալիկ Դիուֆ — *«Պուշոկ»*
* Յան Նոտրա — *«Երաժիշտ»*
* Գիլեն Հ’Գուբա Բոյեկե — *«Հռթիռ»*
* Շառլ Պեռեռ — *«Ցուլ»*
* Լորան Պեմոնտեզի — *«Պարող»*

## Տես նաև
* Պարկուր

## Ծանոթագրություններ

Կատեգորիա:Լյուկ Բեսոնի ֆիլմեր
Կատեգորիա:2001 ֆիլմեր
Կատեգորիա:Ֆրանսիական դետեկտիվ ֆիլմեր
Կատեգորիա:EuropaCorp ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր Փարիզի մասին
Կատեգորիա:Արիել Զեյթունի ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական քրեական ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների ֆրանսերեն ֆիլմեր
Կավիտե

**Կավիտե** (թագալերեն՝ Kabite, Cavite) պրովինցիա Ֆիլիպիններում, ԿԱԼԱԲԱՐՍՈՆ շրջանում։ Գտնվում է Լուսոն կղզում, Մանիլայից 30 կմ դեպի հարավ։ Այն գտնվում է Մանիլայի ագլոմերացիայի ներսում։

## Աշխարհագրություն
Տարածքը կազմում է 1287.6 կմ²։ Արևելքում սահմանակցում է Լագունա շրջանին, հարավում՝ Բատանգաս շրջանին, հյուսիս-արևելքում՝ Ստոլիչնիյ շրջանին, արևմուտքում՝ Հարավչինական ծովին։ Այն գտնվում է Մանիլա ագլոմերացիայի ներսում։

## Պատմություն
Պրովինցիան հիմնադրվել է 1614 թվականին։

1898 թվականի մայիսի 1-ին Կավիտի ափին գտնվող իսպանա-ամերիկյան պատերազմի ընթացքում մեծ ռազմածովային պատերազմ է տեղի ունեցել կոմոդոր Ջորջ Դյուիի և Իսպանիայի թիկնազոր Պատրիսիո Մոնտեխոյի ամերիկյան զորքերի միջև։

## Բնակչություն
Ըստ 2015 թվականի օգոստոսի 1-ի մարդահամարի տվյալների պրովինցիայում բնակվում է 3 678 301 մարդ։

Հիմնական լեզուներն են՝ թագալերենը և չաբակոնոն։ Անգլերենը նույնպես տարածված է։ Մանիլայի հարևանությամբ գտնվող Կավիտայում մեծ թվով միգրանտներ խոսում են սեբուանո, բիկոլերեն, իլոկաներեն և այլ լեզուներով։ Բնակչության 70%-ը կաթոլիկներն են, մոտ 20%-ը՝ անկախ Ֆիլիպինյան եկեղեցու կողմնակիցներ, 4%-ը՝ Քրիստոնեական եկեղեցու կողմնակիցներ։

## Վարչական բաժանում
Պրովինցիան վարչականորեն  բաժանված է 20 մունիցիպալիտետի և 3 քաղաքի.
### Քաղաք


### Մունիցիպալիտետ




## Պատկերասրահ

Պատկեր:Ph map cavite.png|Պրովինցիայի քարտեզը
Պատկեր:Corregidor DN-ST-86-01667.JPEG|Կորնեգիոր կղզու ավերակները
Պատկեր:Bacoor Cavite.JPG|Բակուր քաղաքի օդային տեսքը


## Ծանոթագրություններ

## Արտաքին հղումներ
* Կավիտե պրովինցիայի պաշտոնական կայքէջը

Կատեգորիա:1614 թվականին հիմնադրված բնակավայրեր
Կատեգորիա:Ֆիլիպինների բնակավայրեր
Կատեգորիա:1614 հիմնադրված պետություններ և տարածքներ
Իմիտացիոն ժողովրդավարություն

**Իմիտացիոն ժողովրդավարություն** կամ **կառավարվող ժողովրդավարություն** ( կամ managed democracy), փաստացի որպես անձինշխանություն և պաշտոնապես ժողովրդավարական հռչակված կառավարություն։ Նման կառավարությունները պաշտոնապես լեգիտիմացվում են ազատ և արդար ընտրությունների միջոցով, սակայն փաստացի հնարավորություն չունեն փոխել պետության քաղաքականությունը, գործողությունները, նպատակները։

Այլ կերպ ասած, կառավարությունը վերահսկում է ընտրությունները, որ մարդիկ կարողանան իրականացնել իրենց բոլոր իրավունքները, սակայն առանց պետական քաղաքակականության փաստացի փոփոխության։ Պահպանելով ժողովրդավարության սկզբունքները, տեղի է ունենում լուրջ շեղում դեպի ավտորիտարիզմ։ Իմիտաիցոն ժողովրդավարության պայմաններում, պետական մեքենան շարունակում է կիրառել քարոզչական տեխնիկաներ՝ քաղաքականության վրա ընտրողների ազդեցությունը նվազեցնելու համար։

Իմիտացիոնա ժողովրդավարության կոնցեպտը զարգացվել է 20-րդ դարում Ուոլթեր Լիփմանը իր ''Հասարակական կարծիք'' (1922) գրքում և Էդվարդ Բերնայսը իր *[[Բյուրեղացնելով հասարակական կարծիքը]]* գրքում։

## Տես նաև
* 
* 
* 
* 
* 

## Ծանոթագրություններ

## Արտաքին հղումներ
*Managed Democracy (July 8, 2005, *[[The Moscow Times]]* article discussing the managed democracy in Russia)
* Իմիտացիոն ժողովրդավարության առանձնահատկությունները

Կատեգորիա:Ժողովրդավարություն
Կատեգորիա:Պետական կառուցվածքներ
Կատեգորիա:Քարոզչություն
Արտաշես Տեր-Հովհաննիսյան

**Արտաշես Տեր-Հովհաննիսյան** (ապրիլի 10, 1952, Երևան), հայ մտավորական, թարգմանիչ, տնտեսագիտության թեկնածու, ՀՀ թեթև արդյունաբերության տնօրենների խորհրդի նախագահ, արտադրության կազմակերպիչ։

## Կենսագրություն
Ավարտել է Երևանի Վահան Տերյանի անվան թիվ 60 դպրոցը։

1973թ. ավարտել է Երևանի Պետական Համալսարանի տնտեսագիտության ֆակուլտետը, նույն համալսարանում ավարտել է ասպիրանտուրան, տնտեսագիտության թեկնածու։

1977 - 1987թթ. աշխատել է ՀՀ Պետպլանի թեթև արդյունաբերության բաժնի գլխավոր մասնագետ։

1987 - 2006թթ. «Մետաքս» արտադրական միավորման գլխավոր տնօրեն, 1990 թվականից ՀՀ թեթև արդյունաբերության տնօրենների խորհրդի նախագահ։

Տարբեր ժամանակներում դասավանդել է Երևանի Պետական Համալսարանում։ Առանձին դասախոսություններ է կարդացել Հայաստանի Ամերիկյան Համալսարանում։

Բազմաթիվ հրապարակախոսությունների հեղինակ է. «Ավարայրը սկսված է» (Մունետիկ, 1992թ.), բաց նամակ ՀՀ նախագահ Լևոն Տեր-Պետրոսյանին (Մունետիկ, 1992թ.) նույն տարվա մեջ վերատպվել է ԱՄՆ-ում լույս տեսնող «Կամարակ» թերթում, «Լի Յակոկա»-ի դասերը («Ազգ» օրաթերթ, 1997թ.), բաց նամակ Նիկոլ Փաշինյանին (Իրավունք, 2019թ., փետրվարի 5) և այլն։

Ամուսնացած է, ունի 2 որդի։

## Թարգմանություններ
*Բուսիդո։ Սամուրայի վարքագիրքը / Յամամոտո Ցունէտոմո, Ճապոնական ռազմիկների գրառումներ. Կանոններ և պատգամներ; 2014թ. - 380 էջ։
*Իմաստասիրական խոհեր։ Երկերի լիակատար Ժողովածու / Սենեկա Լուցիուս Աննեուս; 2019թ. - 1162 էջ։
*Մասոնություն; 2016թ. - 1006 էջ։
*Նամակներ Լուցիլիուսին բարոյական կյանքի մասին / Սենեկա Լուցիուս Աննեուս; 2011թ. - 400 էջ։
*Ստրատեգիայի արվեստը / Սուն Ցզի; 2013թ. - 176 էջ։
*Սուրբ Հեղինե կղզում գերության մեջ գտնվողի մաքսիմներն ու աֆորիզմները հայտնաբերված Լաս Կազի ձեռագրերում։ / Նապոլեոն Բոնապարտ; 2017թ. - 318 էջ։
*Պատերազմի մասին / Կլաուզեվիթց Կառլ; 2020թ. - 929 էջ։
*Իմ պայքարը / Ա. Հիտլեր; 2015թ. - 809 էջ։
*Գաղտնախորհուրդ Սիոնը։ Հրեական հարցի 2500 տարին / Դուգլաս Ռիդ; 2012թ. - 1192 էջ։
*Սինգապուրյան հրաշքի պատմությունը / Լի Կուան Յու; 2017թ. - 1300 էջ։
*Մեծ Գաղտնատեսներ / Էդուարդ Շյուրե; 2016թ. - 716 էջ։

## Ծանոթագրություններ
# «Ստրատեգիայի արվեստը» թեմայով դասախոսություն
# Ավարտվեց «Ստրատեգիայի արվեստը» թեմայով վերապատրաստման դասընթացը
# Սինգապուրյան հրաշքի հետքերով․ Լի Կուան Յուն՝ հայերենով 

Կատեգորիա:Հայ թարգմանիչներ
Կատեգորիա:Հայ փաստաբաններ
Կատեգորիա:Վահան Տերյանի անվան թիվ 60 դպրոցի շրջանավարտներ
Հայրենադարձության մասին օրենք (Հայաստան)

**Հայրենադարձության մասին Հայաստանի Հանրապետության օրենք**, Հայաստանի օրենքի նախագիծ։

2011 թվականի մայիսի 13-ի ՀՀ կառավարության նիստում օրինագիծը արժանացել է հավանության։

ՀՀ սփյուռքի նախարար Հրանուշ Հակոբյանի խոսքով, նախագիծը կարգավորում է հայրենադարձության պետական քաղաքականության սկզբունքները, կազմակերպչական, իրավական, ֆինանսական հիմքերը։

Repat Armenia հիմնադրամի գործադիր տնօրեն Վարդան Մարաշլյանի խոսքով «Հայրենադարձության մասին օրենքի» նախագիծը մինչ օրս չի արժանացել քննարկման ՀՀ Ազգային Ժողովում։

## Արտաքին հղումներ
* Օրենքսի պաշտոնական տեքստը

## Ծանոթագրություններ

Կատեգորիա:Հայաստանի առաջարկվող օրենքներ
Կատեգորիա:2011 Հայաստանում
Ռուսաստանն օլիմպիական խաղերում

Ռուսաստանը մասնակցել է 9 ամառային և 6 ձմեռային օլիմպիական խաղերի։

1896 թվականի առաջին օլիմպիական խաղերում Ռուսաստանի ներկայացուցիչ, գեներալ Բուտովսկին Միջազգային օլիմպիական կոմիտեի անդամ էր, սակայն ռուս մարզիկները դեռևս չէին մասնակցում օլիմպիական խաղերին։ 1900 թվականին առաջին անգամ Ռուսաստանը մասնակցեց Փարիզում կայանալիք օլիմպիական խաղերին։ Ռուս մարզիկների կողմից առաջին օլիմպիական ոսկե մեդալը նվաճվել է 1908 թվականին չորրորդ լոնդոնյան օլիմպիական խաղերի ժամանակ գեղասահորդ Նիկոլայ Պանին Կոլոմարկինի շնորհիվ։

ԽՍՀՄ-ը ամառային օլիմպիական խաղերին մասնակցել է Հելսինկում սկսած 1952 թվականից, ձմեռայինին՝ սկսած 1956 թվականից Կորտինա դ’Ամպեցոում։

ԽՍՀՄ-ի փլուզումից հետո Ռուսաստանը, ինչպես նաև ԱՊՀ այլ երկրներ 1992 թվականին Բարսելոնայի ամառային օլիմպիական խաղերում և 1992 թվականին Ալբերտվիլի ձմեռային օլիմպիական խաղերում հանդես են եկել միևնույն դրոշի տակ։ Սակայն 1994 թվականի Լիլհամմերայի ձմեռային օլիմպիական խաղերում Ռուսաստանը հանդես է եկել սեփական դրոշի ներքո։

Ռուսաստանի դրոշի ներքո հանդես եկող մարզիկները ամառային օլիմպիական խաղերում նվաճել են 451 մեդալ, իսկ ձմեռային օլիմպիական խաղերում նվաճել են 124 մեդալ։ Միայն վերջին տասնմեկ օլիմպիական խաղերում ռուս մարզիկները նվաճել են 575 մեդալ, որոնցից 200-ը ոսկե մեդալներ են։

ԽՍՀՄ-ում անցկացվել է միայն մեկ օլիմպիական խաղեր, 1980 թվականին Մոսկվայում կայացած քսաներկուերորդ ամառային օլիմպիական խաղերում, որը կայացավ 1976 թվականի անհաջող հայտից հետո։ Օլիմպիական մի շարք խաղեր տեղի են ունեցել Լենինգրադում, Միտիշիում, ինչպես նաև ՌՍՖՍՀ-ում, Կիևում, Մինսկում և Թալինում։

Հետխորհրդային Ռուսաստանում 2014 թվականին Սոչիում անցկացվեցին XXII Ձմեռային օլիմպիական խաղերը։ Մոսկվայի դիմումը ամառային Օլիմպիական խաղերի համար անհաջողությամբ ավարտվեց, Սանկտ Պետերբուրգի դիմումը 2004 և 2016 թվականներին ամառային օլիմպիական խաղերի համար նույնպես անհաջող ավարտվեց։

## Մեդալներ
### Մեդալներ ամառային օլիմպիական խաղերում

### Մեդալներ ձմեռային օլիմպիական խաղերում

### Մեդալներ ամառային սպորտային մրցույթներից
thumb|255px|ՌԴ ԿԲ Ռուսաստանի օլիմպիական դարաշրջան կոչվող դրամը

### Ձմեռային սպորտի մեդալներ

## Մեդալակիրներ
### Ձմեռային օլիմպիական խաղեր

### Ամառային օլիմպիական խաղեր

## Ծանոթագրություններ

## Արտաքին հղումներ
* Sports-reference.com 
* Ռուսասկան օլիմպիական խաղերի պաշտոնական կայքէջ
* 
* 

Կատեգորիա:Օլիմպիական խաղեր
Օլիաստրա (գավառ)

**Օլիաստրա** (), (), գավառ Իտալիայի Սարդինիա ինքնավար մարզի արևելյան հատվածում։ Օլիաստրան Սարդինիայի առաջատար պրովինցիան է։ Այն տարածաշրջանում ունի ամենափոքր բնակչությունը՝ 57642 բնակիչ։ Մեկ քառ. կմ-ում բնակչությունը հասնում է 31.08-ի։ Նախագահը Բրունո Պիլիան է։ Այն գրեթե համապատասխանում էր միջնադարյան Աուգլիաստրային։ Գավառն ունի 26 կոմունա։

Օլիաստրա պրովինցիան ունեցել է երկու մայրաքաղաք` Տորտոլին և Լանուզեին։ 2012 թվականի մայիսի 6-ին Սարդինիայի տարածաշրջանային հանրաքվեում տեղի ունեցավ որոշ պրովինցիաների վերացման և մի շարք այլ հարցերի վերաբերյալ ժողով։ Այդ գավառների վերափոխման կամ վերացման առաջարկը հավանության է արժանացել 2012 թվականի մայիսի 24-ին Սարդինիայի տարածաշրջանային խորհրդի կողմից։ Դրա շնորհիվ Օլիաստրային հանձնարարվեց ստեղծել նոր վարչական մարմին կամ վերացնել 2013 թվականի մարտի 1-ին ընդունած որոշումը, սակայն սահմանադրական փոփոխությունների այս ժամկետը երկարացվել է մինչև 2013 թվականի հուլիսի 1-ը։ 2013 թվականի հունիսի 28-ին թիվ 15 մարզային օրենքի համաձայն՝ գավառին թույլատրվեց շարունակել գործունեությունը։

Գավառը հյուսիսից սահմանակից է Կալիարիին, իսկ հարավից Նուորո պրովինցիային։ Օլիաստրան հիմնադրվել է 2001 թվականին, երբ երկու անգամ ավելացվեց սարդինյան գավառների թիվը։ Այն ընդգրկում է Ֆլումենդոսա գետը և Բասո Ֆլումենդոսայի լիճը, ինչպես նաև Գեննարգենտու ազգային պարկը։ Օլիաստրա անունն առաջացել է գավառի ձիթենու ծառերի անվանումից, որը հայտնի է որպես *olivastri*։ Այն տեղակայված է Տիրենյան ծովում։

## Բնակչություն
Գավառի ամենամեծ մունիցիպալիտետներն են`

## Քաղաքականություն

## Պատկերասրահ

Gorropu - interno.JPG
Sardinien arbatax 031006 07.jpg
Nuraghe serbissi front.JPG
Baunei Pedra Longa.jpg


## Ծանոթագրություններ

## Արտաքին հղումներ
* Օլիաստրա գավառի պաշտոնական կայք 

Կատեգորիա:Իտալիայի գավառներ
Կատեգորիա:Իտալիայի վարչական բաժանում
Վերջին մայրցամաքը

**Վերջին մայրցամաքը**, կատակերգական ֆենտեզի ժանրի ստեղծագործություն, հեղինակնն է Թերրի Փրաթչեթը, գրվել է 1998 թվականին։

Քսաներկուերորդ գիրքը «Տափակ աշխարհ» շարքից և վեցերորդ գիրքը կախարդ Ռինսվինդի մասին գրքերի շարքից։

## Սյուժե
Ամեն ինչ  սկսվեց նրանից, երբ Անտեսանելի համալսարանում գրադարանավարը հիվանդացավ։ Մոգական մրսածությունը շարքից հանել էր  այն միակին, ով կարողանում էր զսպել հին  գրիմուարներին և մատյանների անհնազանդ վարքը, որոնք պահվում էին գրադարանում,  և այդ պատճառով գրադարանից օգտվելը ուղղակի անհնար էր դարձել։ Համալսարանը չէր կարող ապրել առանց գրադարանի։  Կախարդական հիվանդությամբ վարակված օրանգուտային  որքան հնարավոր  է շուտ հարկավոր  էր  բուժել, բայց դրա համար անհրաժեշտ էր  իմանալ  նրա իրական անունը։  Ինչպես պարզվել էր, գրադարանավարի իրական անունը հայտնի էր միայն մեկ կախարդի՝ Ռինսվինդին։ Բայց այնպես ստացվեց, որ  Հետաքրքիր ժամանակներ գրքի դեպքերից հետո,  համալսարանական Հեքս համակարգչի հաշվարկների սխալների արդյունքում, նա հայտնվել է  մի լքված հեռավոր ու խորհրդավոր  XXXX մայրցամաքում։ Դասախոսական կազմի  առաջ հետևյալ հարցն էր՝ թե ի՞նչ մայրցամաք է սա և ինչպես այնտեղից գտնել Ռինսվինդին։

Պատասխանը փնտրելով կախարդների խումբը Նավերն Չուդակուլլի գլխավորությամբ, որի  մեջ մտնում էին նաև գանձապահը, Դումիինգա Թունսը, դեկանը, Գլխավոր փիլիսոփան, ոչ օբյեկտիվ հետազոտությունների ամբիոնի վարիչը, Ժամանակակից ձայնագրման պրոֆեսորը, գրադարանավարը և միս Հերպեսը (տնային տնտեսուհի), հայտնվում են XXXX մայրցամաքում, սակայն նրանք ժամանակից մի քիչ վրիպել էին և Ռինսվինին հանդիպեցին երեսուն հազար տարեկան հասակում։ Սակայն նրանց  բախտ էր վիճակվել անմիջապես հանդիպել չորրորդ մայրցամաքի սեղծաղողի հետ, ով հերթական անգամ ավարտել էր իր նախագիծը։ Եվ կախարդները կախարդներ չէին լինի՝ եթե, ակտիվորեն չմիջամտեին այդ գործընթացին, ինչի արդյունքում մայրցամաքը երկար ժամանակ եղել էր հսկայական անտիցիկլոնի ազդեցության տակ։ Եվ երեսուն հազար տարի, այդ հողի վրա ջրի ոչ մի կաթիլ չէր թափվել, և Ռինսվինդի հայտնվելու պահին երաշտը ձեռք էր բերել ահռելի սահմաններ։  Պարզ է դառնում, որ նախկինում կատարվածը ներկայում Ռինսվինդի հայտվելու արդյունքն է, որի էլ վիճակված է եղել, ուղղել կատարվող սխալները։

## Ծանոթագրություններ

## Արտաքին հղումներ
* Վերջին մայրցամաքը
* Ծանոթագրություններ գրքից 
* Ցիտատներ գրքից

Կատեգորիա:1998 վեպեր
Կատեգորիա:Անգլերեն գրքեր
Կատեգորիա:Անգլերեն գրականություն
Դայո Ուպամեկանո

**Դայո Ուպամեկանո** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս ՌԲ Լայպցիգի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ռեդ Բուլ Զալցբուրգ
Ուպամեկանոն Վալանսյենի ակադեմիայի սան է։ 2015 թվականի հուլիսին տեղափոխվել է ավստրիական Ռեդ Բուլ Զալցբուրգ 2․2 միլիոն եվրոյի դիմաց։ Իր պրոֆեսիոնալ դեբյուտը Լիֆերինգի՝ Ռեդ Բուլ Զալցբուրգի ֆարմ ակումբի կազմում նշեց 2015 թվականի հուլիսի 31-ին՝ Սանկտ Պյոլտենի դեմ խաղում։ Լիֆերինգի կազմում Ուպամեկանոն անցկացրեց 16 հանդիպում։ 2016 թվականի մարտի 19-ին՝ Մատերսբուրգի դեմ խաղում ֆրանսիացին նշեց իր դեբյուտը Ավստրիայի Բունդեսլիգայում։

### ՌԲ Լայպցիգ
2017 թվականի հունվարի 13-ին Ուպամեկանոն 4․5 տարվա պայմանագիր կնքեց ՌԲ Լայպցիգի հետ։ Ակումբը նրա համար վճարեց 10 միլիոն եվրո։ Իր դեբյուտը Լայպցիգի կազմում նշեց փետրվարի 4-ին՝ Բորուսիա Դորտմունդի դեմ խաղում։ Իր առաջին գոլը գերմանական ակումբի կազմում խփեց 2018 թվականի փետրվարի 9-ին՝ Աուգսբուրգի դեմ խաղում։

## Միջազգային կարիերա
Ֆրանսիայի մինչև 16 տարեկանների հավաքականի հետ Ուպամեկանոն մասնակցեց 2014 թվականի Էգեյան գավաթին և նվաճեց բրոնզե մեդալ։ Նա մասնակցեց իր թիմի 4 խաղերից 3-ին և ճանաչվեց մրցաշարի լավագույն պաշտպան։ Ֆրանսիայի մինչև 17 տարեկանների հավաքականի կազմում իր դեբյուտը նշեց 2014 թվականի հոկտեմբերի 27-ին՝ Կիպրոսի դեմ խաղում։ Ֆրանսիայի մինչև 17 տարեկանների հավաքականների կազմում Ուպամեկանոն հաղթեց 2015 թվականի Եվրոպայի առաջնությունը՝ մասնակցելով իր թիմի բոլոր 6 խաղերին և ընդգրկվելով մրցաշարի խորհրդանշական հավաքականում։ Ֆրանսիայի մինչև 18 տարեկանների հավաքականի կազմում իր դեբյուտը նշեց 2015 թվականի սեպտեմբերի 4-ին՝ ԱՄՆ-ի դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի փետրվարի 23-ի դրությամբ*

## Նվաճումներ
### Միջազգային
; Ֆրանսիա Մ17
* Եվրոպայի մինչև 17 տարեկանների առաջնություն․ 2015

### Անհատական
* Եվրոպայի մինչև 17 տարեկանների առաջնություն․ 2015․ խորհրդանշական հավաքական

## Ծանոթագրություններ

## Արտաքին հղումներ
* Ուպամեկանոյի պաշտոնական Ինստագրամի էջը
* Ուպամեկանոն transfermarkt-ում
* Ուպամեկանոն WhoScored.com կայքում
* Ուպամեկանոն ՈՒԵՖԱ-ի պաշտոնական կայքում
* Ուպամեկանոն Ֆրանսիայի ֆուտբոլի ֆեդերացիայի պաշտոնական կայքում 

Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լիֆերինգի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Ցուցարարների երթը դեպի Պենտագոն

[thumb|250px|Ցուցարարները [Վաշինգտոնում 21 հոկտեմբերի 1967թ.]] [250px|thumb|right|Ցուցարարը ծաղիկ է առաջարկում  [ռազմական ոստիկանին Պենտագոնի մոտ]]
thumb|right

thumb|right
thumb|right
thumb|right

«Պենտագոնի քարոզարշավը»՝ Վիետնամի  պատերազմի դեմ բողոքի ակցիա, որը կազմակերպվել էր Ազգային ռազմավարական կոմիտեի կողմից
ռազմական գործողությունների դադարեցման համար` 1967 թ. հոկտեմբերի 21-ին։
Ամերիկյան հակապատերազմական շարժման պատմության ամենակարևոր իրադարձություններից մեկը։

## Պատմություն
«Քարոզարշավը»  դարձավ առաջին համազգային հնգօրյա բողոքի ակցիան  զինված ուժերի կատարած գործողությունների դեմ (սա Վիետնամում տեղի ունեցող պատերազմի դեմ առաջին ազգային բողոքի ակցիան էր)։ Ըստ հավաստի տվյալների, հանգստյան օրերին մոտ հարյուր հազար մարդ էր մասնակցում այս ակցիային
: Լինկոլնի հուշահամալիրում կայացած հանրահավաքից հետո Պենտագոնի ուղղությամբ շարժվեցին մոտ 35-50 հազար մարդ, ովքեր մտադիր էին «հեռացնել ատելության ոգին»  և այն օդ բարձրացնել։ Այնտեղ նա պետք է հանդիպի ռազմական ոստիկանության և ազգային գվարդիականներին։ Պենտագոնի մոտ առճակատումը տևեց մինչև ուշ գիշեր։ Ցուցարարների մի փոքր խումբ կարողացավ ներս մտնել։ Խռովությունների ժամանակ ցուցարարները քարեր և շշեր էին նետում, կրակում էին նրանց ջրի ատրճանակներով։ Ընդհանուր առմամբ, հանրահավաքի ընթացքում ոստիկանությունը ձերբակալեց  600-ից ավելի ցուցարարների։
|tumb|left|250px

## Մշակույթում
Այս շարժման մանրամասները նկարագրված են  Պուլիտցերովյան մրցանակի արժանացած Նորման Միլերի «Գիշերային բանակ» (1968) փաստա-վավերագրական գրքում։

## Տես նաև
* Վաշինգտոնում բողոքի երթերի ցուցակը
* Բողոքի ցույցերը 1968 թվականի օգոստոսին Չիկագոյում ԱՄՆ Դեմոկրատական կուսակցության համագումարում:

## Ծանոթագրություններ

## Արտաքին հղումներ
* Pentagon Riot of October 21, 1967
* Վ/ֆ «Ռազմական գործողություններ Պենտագոնում» (Discovery World)

Կատեգորիա:20-րդ դարն ԱՄՆ-ում
Օքտայ Քյազիմի

**Օքտայ Մամեդ օղլի Քյազիմով** (), (), ադրբեջանցի կոմպոզիտոր և երաժիշտ։ Ադրբեջանի Հանրապետության ժողովրդական արտիստ, Ադրբեջանի Հանրապետության արվեստի վաստակավոր գործիչ։ Ադրբեջանում առաջին ռոք օպերետի հեղինակը։

## Կենսագրություն
Օքտայ Քյազիմովը ծնվել է 1932 թվականին Աստարայում։ Նա ստացել է իր առաջին կրթությունը Աստարայում։ Նա ընդունվել է Ասեֆ Զեյնալլու անվան միջնակարգ երաժշտական դպրոցի երգչախմբային-դիրիժորական ֆակուլտետը։ Նա ուսանել է Հաջի Խանմամմեդովի դասարանում։ Օքտայ Քյազիմին 1957 թվականին ընդունվել է Ուզեիր Հաջիբեկովի անվան Կոնսերվատորիայի կոմպոզիտորական ֆակուլտետի Ջովդեթ Հաջիևի դասարանը։ 1966-1967 թվականներին աշխատել է Սումգայիթի երաժշտական դպրոցում որպես ուսուցիչ, իսկ հետո որպես բաժնի ղեկավար։ Հետագայում Օքտայ Քյազիմին աշխատել է որպես երաժշտական խմբագիր, ֆիլհարմոնիայում և դասավանդել է Ասեֆ Զեյնալլու անվան երաժշտական դպրոցի ժողովրդական գործիքների ֆակուլտետում։ Օքտայ Քյազիմովի երգերը երգել են հայտնի երգիչների, ինչպիսիք են Ռաշիդ Բեհբութովը, Զեյնաբ Խանլարովան, Շովքեթ Ալեքպերովան, Էլդար Ախունդովը, Ֆլորա Քերիմովան և այլն։ Օքտայ Քյազիմովը մահացել է 2010 թվականի օգոստոսի 9-ին, Բաքվում։

## Տես նաև
* Շովքեթ Ալեքպերովա
* Սեիդ Ռուսթամով
* Ջովդեթ Հաջիև

## Ծանոթագրություններ

Կատեգորիա:Ադրբեջանցի կոմպոզիտորներ
Կատեգորիա:Ադրբեջանցի երաժիշտներ
Լապու Լապու (քաղաք)

250px|մինի
**Լապու Լապու** (թագալերեն՝ Lungsod ng Lapu-Lapu), քաղաք Ֆիլիպիններում, գտնվում է Կենտրոնական Վիսայ շրջանում։ Կազմում է Սեբու գավառի, ինչպես նաև Սեբու քաղաքի քաղաքային ալգոմերացիայի մի մասը։

## Պատմություն
Բնակավայրը, որը հետագայում ընդարձակվել և դարձել է քաղաք, հիմնադրվել է 1730 թվականին Օգոստոսյան վանականների կողմից և սկզբում կոչվել է Օպոն  (Opon): Լապու-Լապուն 1961 թվականին ստացել է քաղաքի կարգավիճակ։ Այնուհետև քաղաքը ստացել է իր ժամանակակից անվանումը, որը կապված է Ֆիլիպինների ազգային հերոս, Մակտանի կղզու առաջնորդ Լապու-Լապուի անվան հետ։

## Աշխարհագրական դիրք
Լապու-Լապուն զբաղեցնում է Մակտան կղզու մեծ մասը, ինչպես նաև Օլանգո կղզեխմբի կղզիների մի մասը։ Քաղաքը գտնվում է Մանիլայի մայրաքաղաքից 575 կմ հարավ-արևելք, ծովի մակարդակից 4 մ բարձրության վրա։

Սեբու ագլոմերացիայի հիմնական մասի հետ քաղաքը կապվում է Մակտան Մանդաուե և Մարսելո Ֆեռնան կամուրջների միջոցով։

## Բնակչություն
Ըստ 2015 թվականի օգոստոսի 1-ի մարդահամարի տվյալներով քաղաքի բնակչությունը կազմում է 408 112 մարդ։ 
Քաղաքի բնակչության դինամիկան ըստ տարիների.

## Տրանսպորտ
Քաղաքում է գտնվում Մակտան Սեբու Միջազգային օդանավակայանը (IATA: PEK, ICAO-ի։ RP VM), ինչպես նաև Ֆիլիպինների ռազմաօդային ուժերի կայանը։

## Վարչական բաժանում
Քաղաքի տարածքը վարչականորեն բաժանվում է 30 գոտիների.

## Ծանոթագրություններ

Կատեգորիա:Ֆիլիպինների քաղաքներ
Աննաբելլ

**Աննաբելլ** (, բառացի թարգմանվում է ինչպես «Աննաբելլի ցանկությունը»), ամերիկական մուլտիպլիկացիոն ֆիլմ։ ԱՄՆ-ում պրեմիերան կայացել է 1997 թվականի հոկտեմբերի 21-ին։ 1998 թվականին մուլտֆիլմը կրկնակի պարգևի է առաջադրվել։

## Սյուժե
Ամանորի նախօրեին Չարլի Բեյկարի ֆերմայում ծնվեց հորթուկ Աննաբալլը։ Դեռ ոչ ոք չգիտեր, որ նա կարող է օգնել համր որբ տղայ Բիլի Բեյկարին՝ Չառլի պապիկի թոռնիկին խոսել։ Ի ծնե  Բիլլին խոսում էր, բայց երբ ֆերմայում հրդեհ բռնկվեց նա համրացավ։ Տղայի միակ ընկերները կենդանիներն էին՝ ֆերմայի բնակիչները, տեղի երեխաները և Էմիլին։ Ինչպես նաև ֆերմայից ոչ հեռու ապրում էր Գաս Հոլդերը. կոպիտ և փնթփնթան տղամարդ իր նման ամբարտավան երեխաների՝ Բակկի և Բաստերի հետ, ովքեր ծաղրում էին Բիլլիին։

Այդ ընթացքում տղայի հորաքույր Ագնեսը, հարուստ և անհոգ տիկին, որոշում է որդեգրել նրան։ Նա սիրում էր իրեն ցույց տալ և ավելի շուտ չէր ուզում  որդեգրել Բիլլիին։ Բայց երբ նա ամեն Ամանոր տոնում է առանց ընտանիքի, մտափոխվում է։

## Հնչյունավորել են
*Քեթ Սուսի-Աննաբելլ
*Հարի Օզիոլ- Բիլլի
*Ռենդի Տրևիս-պատմող  (մեծահասակ Բիլլի)
*Ջերի Վան Դայկ- Չարլի Բեյկեր պապիկը
*Ջեյ Ջոնսոն-ծեր Իրս, շուն
*Արիյա Նոել Կուրզոն- Էմիլի
*Բեթ Նիլսեն Չեպմեն- մեծահասակ Էմիլի
*Կլիրիս Լիչմեն- հորաքույր Ագնես
*Ջիմ Վառնի-Գաս Խոլդեր
*Չարլի Կրոնին-Բակկի
*Ջեյմս Լաֆֆերտի-Բաստար
*Ջենիֆեր Դարլինգ- Ստար, կով
*Ռու Մակկլենխան-Սկարլետտ, ձի
*Կլենսի Բրաուն- ոստիկանապետ/ փաստաբան
*Ստյու Ռոզեն- բժիշկ
*Քեյ Ի. Կյուտեր- Սանտա Կլաուս
*Ջերի Հաուզեր- Սլիմ, խոճկոր
*Բրայան Կամմինգս- Բրյութսեր, աքլոր
*Մերի Կեյ Բերգմեն, Տրեսս Մակնիլլ- հավեր
*Սթիվ Մեկկալլ- Օլիվեր, բու
*Ֆրենկ Ուելքեր- հատուկ աղմուկ

## Ծանոթագրություններ

## Արտաքին հղումներ
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Մուլտֆիլմեր այբբենական կարգով
Կատեգորիա:Մուլտֆիլմեր երեխաների մասին
Կատեգորիա:Ֆիլմեր, որոնց գործողությունները տեղի են ունենում Թենեսիում